als_Latn dik_Latn sag_Latn
Nuk dihet numri i kompanive që e zbatojnë sistemin HASAP!Publikuar 3 months ago në Alsat-M
Pas pesë viteve nga fillimi i zbatimit të sistemit HASAP, i cili duhet të na garantojë se ushqimi i prodhuar është i sigurt për blerësit, edhe më tej ka lëshime. Lëshimi më i shpeshtë i kompanive është monitorimi i zbatimit të këtij standardi. Inspektorët e Agjencisë për ushqim dhe veterineri kanë vërtetuar se një pjesë e kompanive nuk shënojnë në librat e evidencës gjithë atë që ka hyrë në procesin e prodhimit. Pikërisht kjo, mundësia për të ndjekur zbatimin e HASAP-it është esenciale për suksesin e tij, thonë afaristët. Sipas zv/kryetarit të Odës së Agrobiznesit të Lidhjes së Odave Ekonomike, Goran Gjeorgjievski, standardi jocilësor HACCP do të thotë edhe rrezik për kompaninë.“Nuk do të komentoja atë se secili në ndonjë mënyrë provon ta manipulojë atë, jo vetëm që është i padisiplinuar, por në një mënyrë provon ta manipulojë mirëmbajtjen dhe si pasojë e kësaj, nuk mund të ketë monitorim të HASAP-it. Ai fillimisht e zbaton HASAP-in, por nuk është i rregullt në përmbushjen e këtij standardi ”, deklaroi Goran Gjeorgjievski, zv/kryetar i Odës së Agrobiznesit.Drejtori i Agjencisë për Ushqim dhe Veterineri, Zoran Popovski thotë se kompanitë duhet të zbatojnë standarde të avancuara për prodhimin e ushqimit nëse duan të dalin në tregje të huaja.“Ne si Agjenci i kontrollojmë, u japim udhëzime që vetë ta kuptojnë se ky sistem përsoset, meqë ne ende flasim për HASAP-in, ndërsa tani duhet të flasim për standarde më të larta të kontrollit të ushqimit që kërkohen edhe në tregjet e huaja”, tha Zoran Popovski, drejtor i Agjencisë për Ushqim. Njeriu i parë i Agjencisë nuk kishte informacione se sa nuk zbatohet HACCP-i. Ndryshe, standardi i detyrueshëm HACCP u aplikua në vitin 2009. Që atëherë me ligj të gjithë prodhuesit e ushqimit duhet ta kenë të aplikuar këtë standard në punën e tyre. Fakti që nuk zbatohet siç duhet HACCP-i, u theksua si vërejtje edhe në Raportin e vitit të kaluar të Komisionit Evropian. Verica Pavlloska
als_Latn als_Latn